
KLASA: 011-01/26-01/19









URBROJ: 2137-109-07-26-1





Koprivnica, 24. rujna 2026.






Na temelju članka 32. Statuta Zavoda za javno zdravstvo Koprivničko-križevačke županije KLASA: 007-02/23-01/1, URBROJ: 2137-109-07-23-8 od 14.07.2023. godine i KLASA: 007-02/25-01/1, URBROJ: 2137-109-07-25-6 od 27.03.2025. godine i odredbi članka 6. stavka 8. i članka 10. Pravilnika o standardima i načinu prijma specijalizanata („Narodne novine“ broj 94/26. - dalje u tekstu: Pravilnik), ravnateljica Zavoda za javno zdravstvo Koprivničko-križevačke županije, dana 24. rujna 2026. godine, 

donosi

O D L U K U

o načinu i provedbi psihološkog testiranja

    I.


Ovom Odlukom uređuje se način i provedba psihološkog testiranja prilikom provođenja natječajnog postupka za prijam na specijalizaciju za potrebe Zavoda za javno zdravstvo Koprivničko-križevačke  županije.

II.


Zavod za javno zdravstvo Koprivničko-križevačke županije će pristupnika s ostvarenim najvećim brojem bodova prema standardima iz članka 3. Pravilnika i razgovora s Povjerenstvom za odabir specijalizanata uputiti na psihološko testiranje.

III.


Testiranje provodi ovlašteni psiholog u smislu Zakona o psihološkoj djelatnosti („Narodne novine“ br. 98/19. i 18/22.) kojeg odredi ravnatelj.


Psiholog samostalno bira psihodijagnostička sredstva i metode prema pravilima struke.


Rezultati testiranja su povjerljivi te evaluacija rezultata i primijenjena sredstva ostaju kod psihologa kao profesionalna tajna.

IV.


Psihološko testiranje provodi se u svrhu procjene potencijala pristupnika za obavljanje specijalizacije. 


Po provedenom testiranju psiholog sastavlja mišljenje u vidu pisanog izvješća sa zaključkom „preporuča se“, „manje se preporuča“ ili „ne preporuča se“.

Mišljenje se dostavlja Povjerenstvu za odabir specijalizanata po završetku testiranja.

V.

Ova Odluka stupa na snagu danom donošenja te će se objaviti na mrežnoj stranici Zavoda za javno zdravstvo Koprivničko-križevačke  županije.

                                                                                                          Ravnateljica:

                                                                                     Lana Šepec, dr.med., 

                                                                                    spec. kliničke mikrobiologije

